Ulugʻbek Rozukulov. Ulugʻbek Ubaydullayevich Rozukulov – oʻzbek diplomati va iqtisodchisi. 2011-2017-yillarda Toshkent shahridagi Turin politexnika universiteti rektori lavozimida ishlagan. 2018—2023-yillarda Oʻzbekistonning Indoneziya va Vyetnamdagi elchisi, OTIHTdagi vakili boʻlgan. Biografiyasi. 1969-yil 3-mayda Toshkent viloyati Toʻytepa shahrida tugʻilgan. Taʼlim. 1991-yilda Moskva davlat universiteti iqtisodiyot fakultetini tamomlagan. Iqtisod fanlari nomzodi ilmiy darajasiga ega. 1996-yilda Rossiya fanlar akademiyasi iqtisodiyot institutining aspiranturasini tugatgan. Mehnat faoliyati. 1992—1997 – Rossiya fanlar akademiyasi iqtisodiy tadqiqotlar instituti ilmiy xodimi. 1997—1998 – Oʻzbekiston Tashqi iqtisodiy faoliyat milliy bankining gʻaznachilik bosh boshqarmasi rahbari. 1998—2003 – Oʻzbekiston Respublikasi Moliya vazirligining valyuta-iqtisodiyot bosh boshqarmasi rahbari. 2003—2005 – Oʻzbekiston Respublikasi Vazirlar Mahkamasining tashqi iqtisodiy aloqalar departamenti rahbari. 2005—2006 – Oʻzbekiston Respublikasi Iqtisodiyot vazirining birinchi oʻrinbosari. 2006-yilda – Oʻzbekiston Respublikasi Oʻzbekiston Respublikasi Vazirlar Mahkamasi iqtisodiyot va tashqi iqtisodiy aloqalar boʻyicha Birlashgan tahliliy departamenti direktori. 2006—2007 – O‘zbekiston Respublikasi tiklanish va taraqqiyot jamgʻarmasi ijrochi direktori. 2007—2017 – Oʻzavtosanoat kompaniyasi boshqaruv raisi. 2008—2017 – Oʻzbekiston Respublikasi Bosh vazirining oʻrinbosari – „Oʻzavtosanoat“ aksiyadorlik jamiyati boshqaruv raisi, eksport salohiyatini, mashinasozlik, avtomobil va elektrotexnika sanoatini rivojlantirish, mahsulotlarni standartlashtirish masalalari kompleksi rahbari. 2011—2017 – Toshkent shahridagi Turin politexnika universiteti rektori. 2017—2018 – Oʻzbekiston havo yoʻllari milliy aviakompaniyasi Bosh direktori. 2018—2023 – Oʻzbekiston Respublikasining Indoneziya Respublikasidagi favqulodda va muxtor elchisi. 2019—2023 – Oʻzbekiston Respublikasining Vyetnam Sotsialistik Respublikasidagi favqulodda va muxtor elchisi. 2019—2023 – Oʻzbekiston Respublikasining Osiyo-Tinch okeani iqtisodiy hamkorlik tashkilotidagi favqulodda va muxtor elchisi. 2023-yildan – Oʻzavtosanoat kompaniyasi boshqaruv raisi.